Thomas Hobbes

**Thomas Hobbes** és el segon episodi de la Segona Temporada de Merlí i el quinzè de la sèrie.

La Coralina, la nova cap d'estudis, li pren el despatx al Merlí. Els alumnes estan sorpresos amb el caràcter dur de la professora d'Història. La Carmina vol que el Merlí se'n vagi de casa. Per la seva banda, la Tània es torna a fixar en el Marc.

## Sinopsi

    A la sala de professors, el Toni li demana a la Coralina pels horaris de les guàrdies, al que li respon que no és pot fer amb presses. En aquest moment arriba el Merlí i es comença a queixar per a falta dels horaris. Davant d'aquest comentari, comença el confrontament entre el Merlí i la Coralina.

 El Merlí porta als Peripatètics al pati parlant de la falta de recursos a l'Ensenyament. El Merlí pinta un grafiti amb el nom de Thomas Hobbes per explicar-los aquest filòsof. La Coralina veu el que està fent el Merlí mentre es dirigeix cap al seu antic despatx i se l'apropia posant-hi un cartell on hi diu "Cap d'Estudis". El Merlí li demana perdó a la Gina per haver-la enganyat, però es justifica dient que necessitava tenir temps per ell. La Gina l'adverteix de que ella també en sap de dir mentides i d'anar a la seva. L'Elisenda va a veure al Marc demanant parlar amb la seva mare. Quan el Marc pregunta el perquè, li diu que els deures que ha entregat d'anglès no els ha fet ell, ja que no pot seguir la classe. També li diu que ha pegat a una nena amb un regle, fet que no li fa cap gràcia al Marc. La Coralina arriba a classe i des de el primer moment els hi deixa clar que és una dona amb caràcter. Al Bruno li agraden els comentaris sarcàstics que deixa anar la Coralina. El Merlí també passa per davant de la classe de la Coralina i acaba al seu antic despatx, ara de la Coralina i tatxa el nou cartell. Mentrestant la Coralina segueix amb la classe i se'n riu de la Berta un parell de cops per no saber dir quan va acabar la Guerra Civil Espanyola.

 La Mònica i el Joan comenten el que ha passat a classe, quan de cop, el Joan li regala un anell a la Mònica. Li diu que no vol dir que s'hagin de casar, però que li volia regalar quelcom bonic. A ella no li fa massa gràcia el regal, però no li diu res. Els demés Peripatètics també comenten la classe de la Coralina dient que és mala persona per riure de la Berta, quan el Bruno diu que a ell li ha agradat. El Pol li diu al Gerard el què estan fent el Joan i la Mònica, per picar-lo i aquest marxa enfadat. Els professors discuteixen sobre els cactus que el Merlí ha robat de la Coralina, preguntant-se de qui són, quan la Coralina arriba i explica que estaven en el seu nou despatx, però que algú no li sembla bé que tingui despatx. Continuen els atacs amb el Merlí pel despatx fins que el Toni se l'emporta. En privat el Toni li diu que el podria haver avisat, al que la Coralina li diu que ella forma part de l'equip directiu i que és ella qui hauria de tenir un despatx i no el Merlí. I efectivament, torna a enganxar un cartell al despatx. La Berta i l'Oksana li fan bromes a la Mònica pel regal del Joan, dient-li que acabaran com un matrimoni avorrit. Mentrestant la Tània li diu al Bruno que torna a tenir ganes de tornar-se a enamorar, tot i que no li ha sortit mai bé, però aquest comenta el fet de que la Coralina li hagi robat el despatx al seu pare, com si la Tània no hagués dit res. El Toni li diu al Merlí que finalment el despatx se'l quedarà la Coralina i que ell passarà al departament de llengua amb l'Eugeni.

    El Marc està amb el Pau repassant les taules, però sembla que no avancen. A tot això la seva mare arriba. Li explica al Marc que avui entra més tard a treballar, però que ha quedat. El Marc li tira en cara que no estigui amb ells si té el temps, però la Lídia li diu que no li digui el què ha de fer o deixar de fer. El Marc li diu també que el Pau necessita un professor de reforç, però la Lídia li diu que no té prou diners com per pagar-lo. A casa dels Capdevila, el Jaume li pregunta al seu fill pel regal que li ha fet a la Mònica, i li alegra sentir que el seu fill ha seguit el seu consell i li ha regalat un anell. Un cop a casa, el Bruno defensa a la Coralina, i explica que li ha caigut bé. En canvi, el seu pare diu que és dolenta. La Carmina aprofita per tornar a dir que vol que el Merlí es busqui un pis, fet que fa saltar les alarmes del Bruno.

 A la sala de professors, la Coralina veu que el Millán està una mica deixat, i li pregunta a la Glòria si li passa res, però ella ho nega. El Toni anuncia que ja estan penjats els horaris de les guàrdies, i els professors s'apunten les guàrdies ràpidament, contents amb les distribucions. Però a l'Eugeni no li acaben d'anar bé els horaris i quan li demana un canvi a la Coralina, aquesta li diu que és difícil fer quadrar tots els horaris. Durant la classe del Merlí, l'Okasana li envia una nota al Gerard, ja que està apagat, mentre que el Joan i la Mònica s'envien petons, sota la burla de la Berta. El Millán entra al despatx de la Coralina, ja que el vol veure, i li diu que el veu deixat i li pregunta si li ha passat res. El Millán li contesta que ell sempre va així i la Coralina li diu que s'han de seguir uns mínims estètics per venir a treballar, fet que deixa descol•locat al Millán. La Mònica li explica al Joan que farà el treball de recerca amb la Berta. Al Joan no li agrada gens la notícia i li diu que no entén perquè ha canviat d'opinió. La Mònica, culpable, li diu que no es preocupi, i que el farà amb ell.

 El Bruno visita a la Coralina al seu despatx per dir-li que vol fer el treball de recerca en relació amb l'Història. I quan li explica qui és el seu pare, la Coralina accepta ser la seva tutora i li proposa un tema pel treball: demostrar que Franco encara està viu. El Millán li explica al Merlí el que ha passat amb la Coralina, i li demana opinió, al que el Merlí li diu l'important no és el seu aspecte, sinó com és com a professor. El Marc li explica la situació que té a casa a la Tània i li diu que li agrada poder parlar amb algú, ja que amb el Gerard no hi pot parlar perquè no escolta mai. El Merlí fa una de les seves entrades a la sala de professors, vestit amb una americana, criticant el comentari de la Coralina. El Toni renya a la Coralina pels seus comentaris, i ella li diu que és la seva feina demanar que es guardin uns mínims de presentació tan en professors com a alumnes. L'Eugeni i el Merlí, junts al departament, decideixen fer una treva entre els dos per focalitzar les seves energies en la Coralina.

     El Joan explica a la seva mare que la Mònica no farà el treball amb ell, fet que la preocupa. I quan el seu pare arriba, els dos li diuen el Joan que els hi agradaria conèixer al Joan. Ell pensa que encara és massa aviat, però els seus pares li diuen que pot fer el que vulgui, sense cap tipus de pressions. Que si no té clar el futur amb ella, que no és preocupi. Acaben marxant per sopar deixant al Joan a casa pensant en la seva relació. El Marc juga amb el Pau quan aquest li pregunta si ell és tonto, ja que a classe tothom entén les coses més ràpid que ell. El Marc li assegura que no, que només s'ha de concentrar. El Merlí va a veure a la Gina, tot i que ella no està molt receptiva. I quan arriba el Gerard, i aquest comença a fer burles del seu fill, a la Gina se li acaba la paciència i el fa fora. La Coralina li deixa un missatge al seu fill ja que no li agafa el telèfon, li diu, gairebé entre llàgrimes, que el troba a faltar i que fa molt que no sap res d'ell.

## Elenc

* David Solans com Bruno Bergeron
* Carlos Cuevas com Pol Rubio
* Pau Durà com Toni
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch
* Marta Marco com Gina Castells

* Merlí Bergeron
* Bruno Bergeron
* Pol Rubio
* Toni
* Coralina
* Eugeni Bosch
* Carmina Calduch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Mireia
* Lídia
* Elisenda
* Jaume Capdevila
* Pau Vilaseca
* Aurèlia Bonet
* Glòria
* Manel Millán
1/25 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Patricia Bargalló com Mireia
* Anna Barrachina com Lídia
* Sandra Monclús com Elisenda
* Jordi Martínez com Jaume Capdevila
* León Martínez com Pau Vilaseca
* Victòria Pagès com Aurèlia Bonet
* Assun Planas com Glòria
* Ferran Rañé com Manel Millán

(\*) No apareix tot i sortir als crèdits

## Continuïtat

* La Coralina li pren el despatx al Merlí
* El Bruno escull a la Coralina en el seu Treball de Recerca
* La Mònica decideix fer el Treball de Tecerca amb la Berta

## Frases

**Millán**: Jo fa 35 anys que exerceixo i quan vaig començar, els professors...
**Coralina**: Millán ! Després ens ho expliques, disfruta del plàtan.

**Merlí**: Coralina si ens comences a confondre, les abelles obreres deixem de produir mel i tot se n'anirà a fer punyetes.
**Coralina**: Quan arribo a un nou rusc, m'agrada saber qui vola i qui pica.
**Merlí**: Ah, no et preocupis, les abelles no piquem a la primera de canvi. Deixem el verí per les vespes, que són les que manen.

**Merlí**: Toni ara es quan dius allò de: collons Merlí! Au vinga! Tot el món a classe.

**Gina**: M'han dit que us heu fet molt amics amb la Cap d'Estudis. Espero que et foti molta canya.

**Coralina**: A classe podem passar-ho, però us aviso que també puc ser molt malparida.

**Pol**: Ei Gerard, li demanem els apunts d'Història al Joan? Ai no, esper, que s'està morrejant amb la Mònica.
**Gerard**: Tu ets gilipolles tio.

**Merlí**: Coralina, tu et mereixes molt més que una simple sala amb pudor a tancat. Toni no podríem trobar una sala per ella, ni que sigui al laboratori, on hi ha el formol.
**Coralina**: [···] Quan t'he vist fent classe al pati t'he trobat tan atractiu. Porta les teves coses aquí, i així gaudirem del teu físic i del teu talent.

**Coralina**: Jo complicada? Si només sóc una pobre catedràtica sexagenària

**Carmina**: Ai, m'encanten les harpies . Són Shakespearianes

**Bruno**: A tu et cau malament perquè t'ha fotut fora del despatx
**Carmina**: Amb això empatitzo amb ella: sé el que és tenir al Merlí en un espai que no li pertoca
**Bruno**: Ens vol fer fora?
**Merlí**: Brillant deducció.
**Bruno**: I què farem?
**Merlí**: Perquè no te'n vas a viure amb la Coralina?

**Coralina**: Elisenda, mentre no arriba la Independència, pots concentrar-te una mica en la feina

**Gina**: Hola maco
**Gerard**: Ai mama no em diguis maco
**Merlí**: No, si li diu al gos. Què com ha anat el passeig amb en Bambi?
**Gina**: Es diu Rufo
**Merlí**: No, parlo amb el gos.

**Gerard**: Collons sembla que no sóc l'únic amb problemes de parella
**Merlí**:Però si tu no tens parella.
## Música

* **LA FLAUTA MÀGIA: O ZITRE NICHT**, W. A. Mozart

Sona mentre la Coralina truca al seu fill, i el Bruno arriba a casa veient la placa de casa seva.

## Curiositats

* **Thomas Hobbes** va ser un filòsof anglès, considerat un dels fundadors de la filosofia política.